gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl gl gl de en sv fr de de it gl gl gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Negar o voto: chanzo cara ao "recorte de dereitos e desvencello coa emigración"
Domingo, 02 de outubro de 2022
Así o agoiran desde a colectividade emigrante galega en Europa e América, que prepara mobilizacións diante da dirección que toma o debate.
Tags: CERA emigración voto emigrante
"Estase creando un ambiente hostil e desfavorábel cara á emigración, facendo que mesmo xente que descoñece o tema se manifeste en contra deste colectivo". Sublíñano nun comunicado o conxunto de centros galegos en Suíza en expresión do que é unha "preocupación" crecente entre os galegos do exterior ao respecto da dirección do debate sobre a reforma electoral. Un estado de opinión no país que, entenden, está axudando a desenvolver a "lixeireza" coa que estarían tratando o asunto "altos cargos dos nosos gobernos, partidos políticos e medios de comunicación".
Para a colectividade emigrante é necesario que a cidadanía tome consciencia dos "valores cívicos, económicos e de toda índole" que os residentes no exterior achegan "á nosa terra". Unha realidade que, insisten, "nos prestixia a nós e ao noso país". Nunha carta enviada ao presidente da Xunta, os voceiros da emigración en terra helvética afirman lamentar que se esqueza que as asociacións e centros galegos no exterior "sempre foron firmes no seu compromiso" de cooperación coas institucións e de defensa da identidade e cultura galega no mundo. "Lamentamos e consideramos un desaire irreflexivo o tratamento por parte dos partidos e representantes políticos do noso país, que queren desvirtuar e borrar a nosa identidade", advirten.
E despois do voto que?
"A supresión do voto é un primeiro paso", agoira Manuel Suárez, colaborador de Vieiros e profundo coñecedor da realidade emigrante. "(...) porque xa me diredes que se hai coitelo para un dereito constitucional o que non farán cando haxa que investir en axudas sociais", escribía no seu recente artigo 'O baúl arxentino da tía María'.
A emigración galega en Suíza proxecta novos xestos de protesta logo da reunión realizada a pasada fin de semana en Berna onde se acordou a misiva agora enviada ao Goberno. Unha xuntanza que coincidía con mobilizacións tamén da outra beira do atlántico, en Montevideo e Bos Aires, onde a embaixada xa recibiu comunicación tamén da indignación entre os galegos da posíbel supresión do dereito a voto. As accións volverán coincidir na véspera do Día das Letras, para cando a diáspora galega en Europa e América, a través de redes como a Federación de Asociacións Galegas en Arxentina prepara mobilizacións en contra desa reforma electoral. A medio prazo, e toda vez que a reforma en curso que as formacións políticas debaten no Congreso entre en vigor, cavilan acudir ao Tribunal Constitucional en amparo contra a supresión do voto emigrante.
Depuración de CERA e voto en urna, compromisos incumpridos
A finais de 2009, e coincidindo coa xuntanza do Pleno do Consello de Comunidades Galegas, celebrado na capital uruguaia, un dos relatorios elaborado por expertos e membros dos centros galegos no exterior chamaba xa a atención sobre a dirección que tomaba o debate, advertindo de que as verdadeiras prioridades, longamente incumpridas polas administracións, deberan estar claras: a depuración do Censo de Residentes Ausentes (CERA) e o voto en urna. "A festa da democracia ten que ser a festividade de todos e depositar o voto, de xeito persoal, na urna de votación, é a expresión máxima dos nosos dereitos políticos", afirma o documento asinado polo pleno das comunidades galegas.
Na súa reflexión Emigración galega, sempre con maiúscula, recorda Suárez o "erro" da supresión da consellaría de Emigración e advirte de que "imos camiño tamén de quedar sen o dereito ao voto e sen a Fundación Galicia Emigración". "Hai que empurrar e alentar para que os parlamentarios sexan seituradores e non gadañeiros", subliña.
Novas anteriores en Vieiros sobre o voto emigrante
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Reconto de sufraxios chegados da emigración nos comicios de 2005
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto